****

**REPUBLIKA E SHQIPËRISË**

**Kuvendi**

**P R O J E K T L I GJ**

**Nr.\_\_\_\_\_/2024**

# PËR

DISA NDRYSHIME NË LIGJIN NR. 43/2020, “PËR AKTIVITETET E TURIZMIT DETAR”,

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë,

VENDOSI:

 Në ligjin nr. 43/2020, “Për aktivitet e turizmit detar”, bëhen këto ndryshime:

**Neni 1**

Në nenin 3, pika 14 ndryshohet si më poshtë vijon:

“Operator i turizmit detar” do të konsiderohet ai subjekt që ushtron aktivitete të turizmit detar dhe është i certifikuar nga ministria përgjegjëse për turizmin, sipas parashikimeve të këtij ligji.

**Neni 2**

Në pikën 1 të nenit 5 fjala “licencuar” zëvendësohet me fjalën “certifikuar”.

Pika 2 e nenit 5, shfuqizohet.

**Neni 3**

Ne pikën 1 të nenit 12 togfjalëshi “operator turistik detar” zëvendësohet me togfjalëshin “operator i turizmit detar” dhe fjala “i licencuar” zëvendësohet me fjalën “i certifikuar”.

 **Neni 4**

Në shkronjën ç të pikës 1 të nenit 24 shfuqizohet fjala “licencën”.

Në pikën 3 të nenit 24 shfuqizohen fjalët “lejes/licencës”.

 **Neni 5**

Pika 2 e nenit 25 shfuqizohet.

Në pikën 3 të nenit 25 togfjalëshi “sipas pikave 1 dhe 2” zëvendësohet me togfjalëshin “sipas pikës 1”.

**Neni 6**

**Aktet nënligjore**

Ngarkohet Këshilli i Ministrave dhe ministri përgjegjës për turizmit që brenda 12 muajve nga miratimi i këtij ligji, të nxjerrë aktet nënligjore në zbatim tij.

**Neni 7**

**Hyrja në fuqi**

Ky ligj hyn në fuqi 15 ditë pas botimit në Fletoren Zyrtare.

**K R Y E T A R I**

**LINDITA NIKOLLA**